Навукоўцы ў чэрвені 2009 і ліпені 2010 гг. змаглі павесіць геалакатары на 30 падкаменак у мясцовасці Eagle Summit на Алясцы, і дадаткова яшчэ на 16 птушак з вострава Baffin (Канада). Хаця толькі пяць птушак з 30 з Аляскі вярнуліся на тыя ж гнездавыя тэррыторыі ў наступным годзе, атрыманыя з іх геалакатараў дадзеныя паказалі, што падкаменкі правялі зіму ў Судане, Угандзе і Кеніі. Каб трапіць туды, яны праляцелі праз поўнач Расіі і Казахстан, потым праз Аравійскую пустыню ў Афрыку. Цалкам гэтае падарожжа даўжынёй у прыкладна 14500 км заняло ў падкаменак у сярэднім тры месяцы (91 дзень). Дарога дадому была падобнай, аднак пераадольвалася ў тры разы хутчэй – г.зн. за месяц.